L'Ajuntament de Gandia estalviarà més de 400.000 € anuals amb el nou contracte de telefonia fixa, telefonia mòbil i accés de dades
03 febrer 2020

## L'Ajuntament de Gandia estalviarà més de 400.000 € anuals amb el nou contracte de telefonia fixa, telefonia mòbil i accés de dades03 febrer 2020Última actualització: 14 juliol 2025

![](../gestion/img/AO__0304.jpg)  
  

La Junta de Govern celebrada aquest matí ha aprovat l'adjudicació del contracte de serveis consistent en servei de telefonia fixa, telefonia mòbil i accés de dades per a l'Ajuntament de Gandia, a la mercantil Telefónica España SAU després de la celebració del procediment d'adjudicació corresponent.

L'adjudicació suposa un important estalvi per a les arques municipals, ja que l'import inicial de l'adjudicació anual era de 840.000 € (sense IVA) i Telefónica va presentar una oferta de 425.000 € el que implica un estalvi del 49,40%.

Al concurs es van presentar les tres grans operadores de telefonia en l'àmbit nacional: Orange, Vodafone i Telefónica.

El contracte té una validesa de quatre anys sense possibilitat de pròrroga.

**Jose Manuel Prieto**, regidor delegat d'Administració, Modernització i Govern Obert, ha valorat positivament aquesta adjudicació i ha recordat que la passada legislatura es va iniciar el procés d'unificació dels serveis de telefonia fixa, telefonia mòbil i accés de dades que es presten al consistori.  
"_Fins ara teníem una cobertura a través de la central de compres però els contractes estaven dispersos. Ara aconseguim que tot s'unifique, es rebaixa pràcticament a la meitat l'import de les prestacions del contracte al temps que es milloren els serveis que podem prestar a la ciutadania_".

[Twittear](https://twitter.com/share)